Korporativne komunikacije

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE ZA MEDIJE**

**INA uručila donaciju Kliničkom bolničkom centru Split**

**Zagreb, 18. lipnja 2019. – Inin direktor Regije jug g. Ivica Serdarević danas je svečano uručio ček od 100.000 kuna zamjeniku ravnatelja KBC-a Split, doc. dr. sc. Krešimiru Doliću, koji je ček primio u ime ravnatelja, prof. prim. dr. sc. Julija Meštrovića. Ovom donacijom nastavlja se Inin dugogodišnji projekt pomaganja hrvatskim bolnicama, a danas uručena sredstva upotrijebit će se za uređenje i opremanje hitnih prijema. INA će u 2019. godini donirati ukupno 800.000 kuna bolnicama.**

Gospodin Serdarević izjavio je: *„Svi znamo da je zdravlje najvažnije i zato smo ponosni što možemo pomoći Kliničkom bolničkom centru Split pri opremanju hitnih prijema. Izuzetno nam je drago što ćemo ovom donacijom pomoći ljudima kojima je to najpotrebnije, ali i vrijednom medicinskom osoblju koje ulaže mnogo truda u svakodnevni rad. Do kraja godine donirat ćemo sredstva još četirima hrvatskim bolnicama.“*

Gospodin Dolić istaknuo je kako će KBC-u Split ova donacija puno vrijediti: *„Imamo puno djelatnosti, skrbimo o bolesnicima na velikom području i imamo najviše akutnih bolesnika u Republici Hrvatskoj. Navedenu ćemo donaciju upotrijebiti za nabavku opreme za liječenje najteže i akutno bolesnih pacijenata. Zahvaljujemo Ini na odgovornom odnosu prema hrvatskom društvu te što su prepoznali KBC Split kao ustanovu koja će navedenu donaciju upotrijebiti za korist naših sugrađana.“*

Klinički bolnički centar Split ima 19 hitnih prijema koje je potrebno urediti i opremiti kako bi se poboljšao pristup hitnoj zdravstvenoj zaštiti i time pružila bolja zdravstvena usluga onima kojima je to potrebno.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 500 maloprodajnih mjesta u Hrvatskoj i u susjednim zemljama. INA Grupa članica je MOL Grupe.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr